Paraćinski masakr
<s>Paraćinski masakr dogodio se 3. septembra 1987. godine, nešto posle 3 časa ujutro, u kasarni JNA „Branko Krsmanović” u Paraćinu, kada je vojnik Aziz Keljmendi, Albanac sa Kosmeta, pucao iz automatske puške po spavaonici kasarne i tom prilikom ubio četiri vojnika, a ranio petoricu.</s><s>Među poginulim vojnicima, dvojica su bila iz Bosne i Hercegovine, a po jedan iz Hrvatske i Srbije.</s>

<s>Događaj
Ubistva su se dogodila u kasarni "Branko Krsmanović" u Paraćinu nekoliko sedmica prije nego što je Keljmendiju trebalo prestati služenje vojnog roka.</s><s>Keljmendi je, naoružan automatskom puškom, ušao u zajedničku spavaonicu i otvorio vatru na druge vojnike.</s><s>Ubio je na spavanju četiri vojnika i to: Srđana Simića iz Beograda, Hazima Džananovića iz Kočića kod Viteza, Safeta Dudakovića iz sela Orahovo u Bosanskoj Gradišci i Gorana Begića iz Zagreba.</s><s>Ranio je i pet vojnika i to: Antu Jazića, Petra Đekića, Andreja Prešerna, Husu Kovačevića i Nedžida Mehmedovića.</s><s>U nastaloj situaciji povređen je i vojnik Nazif Adžović.</s><s>Nakon masakra, Keljmendi je iz kasarne pobegao na obližnje Karađorđevo brdo.</s><s>Za njim je u poteru krenula vojna policija te ga opkolila.</s><s>Tada je, po zvaničnoj verziji događaja, izvršio samoubistvo.</s>

<s>Vojna policija je posle tog događaja sprovela istragu.</s><s>Ona nije dala odgovore na pitanje o motivima, iako neki izvori spominju nalaze lekara, prema kojima je Keljmendi mentalno rastrojena osoba.</s><s>Prema nalazima istrage, Keljmendi nije imao disciplinskih problema, iako je, prema nekim izvorima, optužen za krađu.</s><s>Drugi izvori koji se pozivaju na istragu vojne policije navode da je bio u ozbiljnom sukobu sa ostalim vojnicima.</s>

<s>Posledice
Ovaj događaj šokirao je celu tadašnju SFR Jugoslaviju.</s><s>Istovremeno, u par gradova u Srbiji građani su kamenovali kioske i prodavnice čiji su vlasnici bili Albanci.</s><s>Državni mediji su pokrenuli široku antialbansku kampanju, tvrdeći da je ovaj zločin počinjen od strane albanskih separatista i da je ovo nova akcija protiv Jugoslavije.</s>

<s>Na sahrani poginulog vojnika Srđana Simića, u Beogradu, par dana posle zločina, okupilo se nekoliko stotina građana koji su uzvikivali parole protiv Albanaca i parole Kosovo je Srbija.</s>

<s>Reference</s>

<s>Literatura</s>

<s>Izvori 
 EX-YU UBICE: Pokolj u Paraćinu</s>

<s>Socijalistička Republika Srbija
Masakri
Paraćin
1987</s>

